paragraph_text: Duško Kečkemet (Supetar na Braču, 4.lipnja 1923. – Split, 12. svibnja 2020. knjiznicasupetar.hr (20. prosinca 2011.)) bio je hrvatski znanstvenik i povjesničar umjetnosti. Radio je kao ravnatelj Muzeja grada Splita i Galerije Meštrović, kao profesor povijesti umjetnosti na Filozofskom fakultetu u Splitu. Proučavao je i objavljivao povijesnu, kulturnu i umjetničku baštinu Splita i Dalmacije, posebno 19. I 20. stoljeća. Likovni kritičar u Splitu i stalni suradnik više enciklopedija i izdanja Leksikografskog zavoda u Zagrebu. Bio je analitičar brojnih kulturnih društvenih, posebno splitskih, urbanističkih problema.